
РЕПУБЛИКА БЪЛГАРИЯ


Министерство на околната среда и водите

Регионална инспекция по околната среда и водите - Монтана

Д О К Л А Д
за извършена комплексна проверка на обект: Цех за производство на мебели в с. Боровци,   общ. Берковица, оператор ЕТ„Старт – Веселин Цикалов” , гр. София 
Извършената на 29.10.2015 г. комплексна проверка от експерти на РИОСВ –Монтана е с цел установяване съответствието на дейността на обекта с нормативните изисквания по опазване на околната среда и съгласно утвърдения за 2015 г. План за контролна дейност. 

Основна дейност на дружеството – производство на мебели от масив (топола) за износ.
Фирмата притежава безсрочен Регистарционен документ, издаден от РИОСВ – Монтана, за дейности по оползотворяване на собствени неопасни отпадъци, които са технологичен отпадък от механична обработка на дървесни трупи. Оползотворяването на дървесните отпадъци, чрез изгаряне се извършва в инсталации посочени в Регистрационния документ. Производствените неопасни отпадъци се съхраняват на обособени и обозначени места с трайна настилка -  в гатерен цех в дървени палети, бункер и под навес. На обекта не се образуват опасни отпадъци.  Дружеството води необходимата отчетност на количествата образувани и оползотворени отпадъци в заверената от РИОСВ, гр. Монтана отчетна книга за отпадъци -  приложение №1 от Наредба №2/2013 г.  Проверените условия от регистрационния  документ се изпълняват.
От началото на 2015 г. до момента на проверката в обекта не са извършвани дейности по нанасяне на финишни покрития (грунд, бои и лакове) в регистрираната под № MON00024 в регистъра по чл. 30 „л” от ЗЧАВ инсталация за нанасяне на покрития върху дървени повърхности. Двата броя котли на гориво дърва, използвани за изсушаване на дървения материал и за отопление през зимния сезон, са с обща мощност значително под 0,5 MW и не подлежат на емисионен контрол по чл. 21 от Наредба №1 от 27 юни 2005 г. за норми за допустими емисии на вредни вещества (замърсители), изпускани в атмосферата от обекти и дейности с неподвижни източници на емисии. Аспирационната система за обезпрашаване на въздуха от работата на дървообработващите машини, чрез технологичен циклон зауства в приемен бункер. Пречиствателното съоръжение, въздуховодите и меките връзки са във видимо добро техническо състояние, без пробиви, разхерметизирания и разкъсвания.

Вода за питейно-битови нужди се доставя от водопроводната мрежа на с. Боровци. За производствени нужди не се използва вода вследствие на което от дейността на обекта не се формират и не се заустват производствено-отпадъчни води.
При извършената проверка не са констатирани несъответствия с изискванията на нормативната уредба и в тази връзка не са дадени предписания.
( 3400 гр. Монтана, ул.”Юлиус Ирасек” № 4, ПК 55
Тел: (+35996) 300 960, Факс: (+35996) 300 961, E-mail: riosv_mont@net-surf.net, www.riosv-montana.com
( 3400 гр. Монтана, ул.”Юлиус Ирасек” № 4, ПК 55

Тел: (+35996) 300 960, Факс: (+35996) 300 961, E-mail: riosv_mont@net-surf.net, http://riosvmon.net-surf.net

